**צוות השכלה גבוהה / אור יהודה**

**תקציר התוכנית:**

צוות שמטרתו לקדם את תחום ההשכלה הגבוהה במגוון היבטים ברשות. החל מגיוס צעירים לייעוץ לימודים פרטני והמשך בהפקת פרויקטים ואירועים עירוניים, להגברת המודעות וחשיבות ההשכלה והנגשת השכלה גבוהה לאוכלוסיות מוחלשות.

במסגרת הפרויקט אנו מקדמים צעירים בעלי מוטיבציה ומעורבות יתרה ברשות, לטובת קידום נושא ההשכלה בעיר. צעירים בני מקום מקדמים צעירים שנמצאים בצומת דרכים בנושא ההשכלה מתוך ניסיון החיים שלהם והתובנות שהם רכשו לאורך דרך.

**המלגאים מבצעים במסגרת תפקידם:**

* שיחות טלפון לצעירים
* גיוס צעירים
* תמיכה בצעירים שמתלבטים לגבי כניסה לאקדמיה
* הפקת אירועים (בניית פרסום, שיווק ברשתות החברתיות, טלפונים, הצעות מחיר ועוד)
* משימות בק אופיס

**מטרות:**

* קידום צעירים לרכישת השכלה גבוהה
* העצמת מלגאים

**קהל היעד:**

**קהל היעד העיקרי:** צעירי אור יהודה שאינם בעלי תואר ראשון

**קהל היעד המשני:** בני המשפחה והחברים של הצעירים המקבלים הכוונה וייעוץ מאותם מלגאים

**מספר מלגאים מעורבים:**

חמישה מלגאים ייעודיים לנושא

**רקע וידע ייחודיים של המלגאים המעורבים:**

* + סטודנטים במגוון תחומי לימוד
  + צעירים בני מקום
  + בעלי תודעה חברתית מפותחת
  + אנשים חברותיים
  + כושר מנהיגות
  + יכולת ורבלית

**תקציב שנתי נדרש:**

נדרש תקציב עבור:

* מימון הרצאות וסדנאות הכנה לאקדמיה
* כיבוד
* הסעות
* מנטורינג

**צעדים/שלבים עיקריים ליישום התוכנית:**

* + אוקטובר-נובמבר: ראיונות, גיבוש קבוצת מלגאים, מפגש היכרות, חזון התוכנית, חלוקת עבודה לצוות ובניית תוכנית שנתית כללית
  + דצמבר-ינואר: חודש מכינות והשלמת בגרויות, קורס פסיכומטרי במרכז צעירים
  + פברואר-מרץ: ערבי חשיפה למקצועות הלימוד השונים, שיחות עם אנשי מקצוע, סיור בעולם ההייטק, סיורים במוסדות לימוד
  + אפריל-מאי: היערכות כלכלית, הנגשת מלגות
  + יולי: סיכום שנת פעילות, הפקת לקחים והתכוונות לשנת הפעילות הבאה

**תהליכי ניהול והפעלת המלגאים:**

**מיון המלגאים**: למלגאים נערכים ראיונות אישיים, שמטרתם לבחון האם לסטודנטים יש ראש גדול, תחושת שליחות, תשוקה לעולם החברתי.

**הכשרה למלגאים**: המלגאים עוברים תהליך של מנטורינג קבוצתי שמטרתו להעצימם על מנת להוות גורם משפיע על צעירים אחרים בעיר

**תהליכי ניהול שוטפים**: רכזת השכלה במרכז הצעירים מנהלת את המלגאים.

מתקיים מפגש קבוצתי דו-שבועי שכולל מנטורינג או תכנון ויציאה לפעולה על סמך המשימות הקרובות לביצוע

**סיום שנה**: מתקיים מפגש סיכום שנה מפורט, במטרה לשמר אותם לשנת פעילות נוספת

**מפתחות להצלחה ביישום התוכנית:**

* מיקום לפעילות
* גיבוש הקבוצה! שהם יהיו קודם כל חברים לפני שהם מלגאים
* חיבור לחזון ולרעיון
* תכנית העצמה למלגאים

**פרטי איש קשר להעמקה ולמידה נוספת:**

הדר ברזן

055-5575-894

hadarb@or-ye.org.il